கேள்வி: மாக் மண்டின் - தொழில்துறை நிறுவனங்கள் குறித்து விரிவாக சொல்லுங்கள்.
பதில்: செபராங் பிறையில் பல தொழில்துறை நிறுவனங்கள் நிறுவப்பட்டுள்ளன. 1974-ஆம் ஆண்டில் பினாங்கு துறைமுகத்தின் முக்கிய நடவடிக்கைகளை பட்டர்வொர்த் நகர்ப் பகுதிக்கு இடமாற்றம் செய்யப்பட்டது. அதனால் செபராங் பிறை நகரத்தின் பொருளாதாரம் உயரத் தொடங்கியது. வடக்கு-தெற்கு விரைவுசாலை (மலேசியா) பினாங்கு பாலம்; மற்றும் பினாங்கு இரண்டாவது பாலம் போன்ற பல முக்கிய திட்டங்களால் செபராங் பிறையின் இணைப்புகளும்; போக்குவரத்துகளின் கட்டமைப்புகளும் எளிதாக்கப்பட்டு உள்ளன. அதனால் இன்று, மலேசியாவின் இரண்டாவது பெரிய நகரமான பினாங்கின் ஒரு பகுதியாகச் சிறப்பு பெறுகிறது.[https://www.penangpropertytalk.com/2020/08/seberang-perai-is-the-future-of-penang/ With a more organized and complete road network, Seberang Perai has the potential to be a growth area and is the future for the state of Penang.]
கேள்வி: மாக் மண்டின் - மாக் மண்டின் ஸ்ரீ முருகன் ஆலயம் பற்றி நீங்கள் என்ன அறிந்துள்ளீர்கள்?
பதில்: பட்டர்வொர்த் நகரில், மாக் மண்டின் பச்சை வீடு என்று பரவலாக அறியப்படும் மாக் மண்டின் ஸ்ரீ முருகன் ஆலயம் 1974 செப்டம்பர் 20-ஆம் தேதி தோற்றுவிக்கப்பட்டது. 1976-இல் முதலாவது மகா கும்பாபிஷேகம் கொண்டாடப்பட்டது. 1978 சூலை 23-ஆம் தேதி, சங்கங்களின் பதிவு இலாகாவில் பதிவு செய்யப்பட்ட இந்த ஆலயத்திற்கு, 1989-ஆம் ஆண்டில், 12,534 சதுரடி பரப்பளவு கொண்ட நிலம் பினாங்கு மாநில அரசாங்கத்தால் வழங்கப்பட்டது. பினாங்கு மாநில அரசாங்கம் வழங்கிய நிதியுதவி; பொதுமக்களின் நிதியுதவி ஆகியவற்றால் 1993-ஆம் ஆண்டு, இந்த ஆலயம் செப்பனிடப்பட்டது.
கேள்வி: மாக் மண்டின் - மாக் மண்டின் தமிழ்ப்பள்ளி என்பது என்ன?
பதில்: மாக் மண்டின் தமிழ்ப்பள்ளி பினாங்கு மாநிலத்தில் அதிகமான மாணவர்களைக் கொண்ட தமிழ்ப்பள்ளி ஆகும். 1970-ஆம் ஆண்டில் உருவாக்கப்பட்ட இந்தப் பள்ளியில் இடப் பற்றாக்குறையினால் காலைப் பள்ளி மதியப் பள்ளி என இரு நேரங்களில் வகுப்புகள் நடைபெற்றன. முன்பு பட்டர்வொர்த் நகரில் இருந்த கம்போங் பங்காளி தமிழ்ப்பள்ளி; இந்தியர் சங்கத் தமிழ்ப்பள்ளி; ஆகிய இரு தமிழ்ப்பள்ளிகளும் ஒன்றிணைக்கப் பட்டு, மாக் மண்டின் தமிழ்ப்பள்ளி என்று ஒரு புதிய கூட்டுப்பள்ளி உருவானது.